b'\n_START_ARTICLE_\nEugen Uricaru\n_START_SECTION_\nBiografie\n_START_PARAGRAPH_\nEugen Uricaru s-a n\xc4\x83scut la 11 ianuarie 1946 la Buhu\xc8\x99i, ca fiu al muncitorului Eugen Uricaru \xc8\x99i al Mariei Uricaru. A absolvit \xc8\x99coala primar\xc4\x83 \xc8\x99i gimnazial\xc4\x83 la Liceul Ferdinand din Bac\xc4\x83u. A urmat apoi cursurile Liceului militar \xc8\x98tefan cel Mare din C\xc3\xa2mpulung Moldovenesc \xc8\x99i a promovat examenul de Bacalaureat \xc3\xaen 1964. A studiat filologia la Universitatea Babe\xc8\x99-Bolyai din Cluj._NEWLINE_\xc3\x8en facultate a participat la fondarea \xc8\x99i redactarea ulterioar\xc4\x83 a revistei Echinox , al\xc4\x83turi de Marian Papahagi, Ion Pop \xc8\x99i Ion Vartic. A fost primul redactor-\xc8\x99ef al acestei publica\xc8\x9bii, \xc3\xaen paginile c\xc4\x83reia aveau s\xc4\x83 se afirme de-a lungul anilor mul\xc8\x9bi scriitori, istorici, filosofi de valoare._NEWLINE_\xc3\x8en 1971 \xc8\x99i-a luat diploma de licen\xc8\x9b\xc4\x83. \xc3\x8en 1974 i-a ap\xc4\x83rut prima carte, Despre purpur\xc4\x83, subintitulat\xc4\x83 \xe2\x80\x9eproze fantastice\xe2\x80\x9d, primit\xc4\x83 cu interes de critica literar\xc4\x83. \xc3\x8entre 1971-1989 a lucrat, succesiv, ca redactor la revistele Ateneu din Bac\xc4\x83u \xc8\x99i Steaua din Cluj. A publicat numeroase c\xc4\x83r\xc8\x9bi, care i-au adus notorietate. Unul dintre romanele sale, Rug \xc8\x99i flac\xc4\x83r\xc4\x83, 1977, a fost ecranizat, cu Ion Caramitru \xc3\xaen rolul principal (regizor Claudiu Petringenaru) \xc8\x99i a ob\xc8\x9binut Marele Premiu la Festivalul de la Santarem._NEWLINE_\xc3\x8en 1990 se stabile\xc8\x99te la Bucure\xc8\x99ti, unde lucreaz\xc4\x83 ca redactor-\xc8\x99ef adjunct al revistei literare Luceaf\xc4\x83rul. Sus\xc8\x9bine explicit demonstra\xc8\x9bia anticomunist\xc4\x83 din Pia\xc8\x9ba Universit\xc4\x83\xc8\x9bii \xc8\x99i condamn\xc4\x83 \xc3\xaen termeni severi (\xc3\xaentr-un interviu acordat \xc3\xaen ziua de 14 iunie 1990 ziarului italian Corriere della sera) reprimarea ei brutal\xc4\x83 cu ajutorul minerilor._NEWLINE_Colaboreaz\xc4\x83 cu ziarul Ziua unde ingrije\xc8\x99te un supliment literar periodic._NEWLINE_A colaborat, ca scenarist, cu regizorul Stere Gulea la realizarea filmului  Stare de fapt  (distins cu Marele Premiu la Festivalul Interna\xc8\x9bional de la San Marino)._NEWLINE_A generat o sum\xc4\x83 de reac\xc8\x9bii \xc3\xaen presa cultural\xc4\x83, ca urmare a unor atitudini, replici, acte._NEWLINE_A fost acuzat de a fi colaborat cu Securitatea ca poli\xc8\x9bie politic\xc4\x83 a Statului socialist._NEWLINE_Eugen Uricaru este c\xc4\x83s\xc4\x83torit cu Lucia, profesor universitar, cu care are o fiic\xc4\x83, Ioana Uricaru, care tr\xc4\x83ie\xc8\x99te la Los Angeles, \xc3\xaen Statele Unite._NEWLINE_\xc3\x8en anul 2005, Consiliul Na\xc8\x9bional pentru Studierea Arhivelor Securit\xc4\x83\xc8\x9bii a constatat calitatea de colaborator al Securit\xc4\x83\xc8\x9bii a lui Eugen Uricaru.\n_START_SECTION_\nCariera diplomatic\xc4\x83\n_START_PARAGRAPH_\n\xc3\x8en martie 1992 este numit ata\xc8\x99at cultural la Atena (f\xc4\x83c\xc3\xa2nd parte dintre scriitorii care primesc func\xc8\x9bii similare, la propunerea Anei Blandiana: Mihai Sin, Grete Tartler, Ioana Ieronim \xc8\x99i Gheorghe Schwartz). Dup\xc4\x83 c\xc3\xa2teva luni demisioneaz\xc4\x83, \xc3\xaen urma unui conflict de principii cu ambasadorul rom\xc3\xa2n din Grecia._NEWLINE_\xc3\x8en noiembrie 1992 pleac\xc4\x83 la Roma, ca director adjunct al Accademia di Romania._NEWLINE_Lucreaz\xc4\x83 ca deta\xc8\x99at la Ministerul Afacerilor Externe p\xc3\xa2n\xc4\x83 \xc3\xaen anul 1995._NEWLINE_\xc3\x8en anul 2003 este numit Secretar de Stat la MAE.\n_START_SECTION_\nFunc\xc8\x9bii la Uniunea Scriitorilor din Rom\xc3\xa2nia\n_START_PARAGRAPH_\n\xc3\x8en 1995 a fost ales secretar al Uniunii Scriitorilor din Rom\xc3\xa2nia._NEWLINE_Func\xc8\x9bioneaz\xc4\x83, un timp, \xc3\xaentre 1997 \xc8\x99i 2001, ca vicepre\xc8\x99edinte al Uniunii Scriitorilor \xc3\xaen mandatul pre\xc8\x99edintelui Lauren\xc8\x9biu Ulici._NEWLINE_\xc3\x8en 2001 a fost ales pre\xc8\x99edinte al Uniunii Scriitorilor, func\xc8\x9bie pe care a de\xc8\x9binut-o p\xc3\xa2n\xc4\x83 \xc3\xaen 2005._NEWLINE_A \xc3\xaenfiin\xc8\x9bat Institutul Limbii Rom\xc3\xa2ne, Copyro - societate de gestiune colectiv\xc4\x83 a drepturilor de autor \xc8\x99i s-a remarcat, \xc3\xaen general, printr-o activitate sus\xc8\x9binut\xc4\x83.\n_START_SECTION_\nOpera literar\xc4\x83\n_START_PARAGRAPH_\nDespre proza lui Eugen Uricaru, Alex \xc8\x98tef\xc4\x83nescu afirma:_NEWLINE_\xe2\x80\x9eLiteratura pe care o scrie ilustreaz\xc4\x83 o voca\xc8\x9bie a secretului. Ca surs\xc4\x83 de inspira\xc8\x9bie sunt folosite istorii vechi, uitate de oamenii de azi, teorii din \xc8\x99tiin\xc8\x9be oculte, amintiri din copil\xc4\x83rie, visuri.\xe2\x80\x9d_NEWLINE_Calificativul \xe2\x80\x9emisterios\xe2\x80\x9d este folosit de al\xc8\x9bi critici._NEWLINE_Preocupat de istorie \xc3\xaen viziune alternativ\xc4\x83, \xc3\xaensu\xc8\x99i autorul simte nevoia s\xc4\x83 explice modul \xc3\xaen care a tratat evenimentele. Unele c\xc4\x83r\xc8\x9bi con\xc8\x9bin explica\xc8\x9bii considerate necesare de Uricaru._NEWLINE__NEWLINE_Astfel, o edi\xc8\x9bie Rug \xc8\x99i flacar\xc4\x83 cuprinde o Explica\xc8\x9bie semnat\xc4\x83 Eugen Uricaru: _NEWLINE_\xe2\x80\x9eTextul de fa\xc8\x9b\xc4\x83 este o interpretare liber\xc4\x83 a biografiei revolu\xc8\x9bionarului rom\xc3\xa2n, din Transilvania, Alexandru Bujor, participant la revolu\xc8\x9bia din 1848\xe2\x80\x9d_NEWLINE_ ...iar Memoria este \xc3\xaenso\xc8\x9bit\xc4\x83 de o precizare din partea autorului: _NEWLINE_\xe2\x80\x9eAceast\xc4\x83 carte este o reconstituire afectiv\xc4\x83 \xc8\x99i nu istoric\xc4\x83 a unor evenimente tragice, petrecute dup\xc4\x83 terminarea celui dint\xc3\xa2i r\xc4\x83zboi mondial.\xe2\x80\x9d_NEWLINE_Referitor la tematica predilect\xc4\x83, Alex \xc8\x98tef\xc4\x83nescu ar\xc4\x83ta, \xc3\xaen articolul citat mai sus:_NEWLINE_\xe2\x80\x9ePe romancier l-au preocupat diverse momente istorice: revolta \xc8\x9b\xc4\x83r\xc4\x83neasc\xc4\x83 \xc3\xaen fruntea c\xc4\x83reia s-au aflat Horea, Clo\xc8\x99ca \xc8\x99i Cri\xc8\x99an (1784. Vreme \xc3\xaen schimbare), revolu\xc8\x9biile europene din 1848 (Rug \xc8\x99i flac\xc4\x83r\xc4\x83), ocupa\xc8\x9bia german\xc4\x83 din Bucure\xc8\x99ti, din timpul primului r\xc4\x83zboi mondial (A\xc8\x99tept\xc3\xa2ndu-i pe \xc3\xaenving\xc4\x83tori) etc.\xe2\x80\x9d_NEWLINE_Dar, Eugen Uricaru aduce, \xc3\xaen cazul unor subiecte larg abordate, idei noi._NEWLINE_De exemplu, \xc3\xaen mul\xc8\x9bimea de c\xc4\x83r\xc8\x9bi pe tem\xc4\x83 publicate \xc3\xaen 1984, cu prilejul comemor\xc4\x83rii R\xc4\x83scoalei lui Horea, Clo\xc8\x99ca \xc8\x99i Cri\xc8\x99an, Uricaru \xc3\xae\xc8\x99i permite s\xc4\x83 exprime un punct de vedere insolit._NEWLINE_\xe2\x80\x9e\xc3\x8en \xc2\xab1784. Vreme \xc3\xaen schimbare\xc2\xbb, el a recurs la o punere \xc3\xaen scen\xc4\x83 ingenioas\xc4\x83. \xc3\x8en prim-planul aparent al romanului se afl\xc4\x83 nu Horea, ci un fel de dublur\xc4\x83 a lui, gornicul (paznicul de p\xc4\x83dure) Nu\xc8\x9b M\xc4\x83tie\xc8\x99. Acesta seam\xc4\x83n\xc4\x83 la \xc3\xaenf\xc4\x83\xc8\x9bi\xc8\x99are cu liderul \xc8\x9b\xc4\x83ranilor r\xc4\x83zvr\xc4\x83ti\xc8\x9bi \xc8\x99i, \xc3\xaen \xc3\xaemprejur\xc4\x83ri disperate, \xc3\xaei ia locul pentru a salva situa\xc8\x9bia. De exemplu, atunci c\xc3\xa2nd \xc3\xaentr-o adunare spontan\xc4\x83 de \xc8\x9b\xc4\x83rani se pune la \xc3\xaendoial\xc4\x83 existen\xc8\x9ba lui Horea sau \xc3\xaendrept\xc4\x83\xc8\x9birea ac\xc8\x9biunilor lui, Nu\xc8\x9b M\xc4\x83tie\xc8\x99 iese din umbr\xc4\x83 \xc8\x99i, l\xc4\x83s\xc3\xa2nd s\xc4\x83 se \xc3\xaen\xc8\x9beleag\xc4\x83 c\xc4\x83 el este marele personaj, \xc8\x9bine un discurs clarificator. \xc3\x8en aceste ini\xc8\x9biative este \xc3\xaencurajat \xc8\x99i sf\xc4\x83tuit de un om cu o identitate misterioas\xc4\x83, Anton Melzer - poate un mesager al \xc3\xaemp\xc4\x83ratului, sugereaz\xc4\x83 evaziv romancierul - care, cu o inteligen\xc8\x9b\xc4\x83 nefireasc\xc4\x83, diabolic\xc4\x83, descifreaz\xc4\x83 motiva\xc8\x9biile neb\xc4\x83nuite de al\xc8\x9bii ale fiec\xc4\x83rui eveniment.\xe2\x80\x9d_NEWLINE_Eugen Uricaru a scris o fic\xc8\x9biune documentat\xc4\x83 istoric.'